ویلیام زابکا

ویلیام زابکا (لەدایکبووی ٢٠ی تشرینی یەکەمی ١٩٦٥) ھەروەھا ناسراو بە بیڵی زابکا، ئەکتەرێکی ئەمریکییە. بە ڕۆڵی جۆنی لۆرێنس لە مناڵی کاراتێ (١٩٨٤) و کۆبرا کای (٢٠١٨–ئێستا) ناسراوە.  لە ٢٠٠٤دا، پاڵێورا بۆ خەڵاتێکی ئۆسکار بۆ نووسین و بەرھەمھێنانی کورتە فیلمی Most.

ژیانی سەرەتایی و تایبەتی
زابکا لە نیویۆرک سیتی لەدایکبووە، کوڕی نانسی زابکا، کە پەیوەندیکاری بازرگانی و بەرھەمھێنەر و یاریدەدەری بەرھەمھێنان، و ستان زابکا، کە دەرھێنەر و نووسەر و مۆسیقادانەرە. برایەک و خوشکێکی ھەیە. باوکی، دەرھێنەری یاریدەدەری The Tonight Show Starring Johnny Carson بووە لە دوو ساڵی سەرەتای بەرنامەکەدا، و وەک بەڕێوەبەری بەرھەمھێنەر لە چەندان وێنەی جووڵاودا کاری کردووە، لەوانە فیلمی Forced Vengeance (١٩٨٢)ی چاک نۆریسە. لە ٢٠٠٨دا، ھاوسەرگیری لەگەڵ ستەیسی زابکادا کردووە و دوو منداڵیان ھەیە.زابکا مەسیحییە.

پیشە
زابکا بەھۆی یەکەم فیلمیەوە، کە مناڵی کاراتێ (١٩٨٤) بوو، بەناوبانگبوو. ڕۆڵی جۆنی لۆرێنسی دەگێڕا کە دوژمنی سەرەکیی پاڵەوانی چیرۆکەکە، لە ڕۆڵگێڕانی ڕاڵف ماچیۆ، بوو. ھیچ مەشقێکی کاراتێی نەکردووە لە کاتی ھەڵبژاردنی بۆ ڕۆڵەکە، تەنھا زۆرانباز بووە. بەشداریکردنی لە فیلمەکەدا وای لێکرد دواتر فێری ھونەری جەنگیی تانگ سوو دۆ ببێت و دواتر پشتێنی سەوزی پلەی دووەمی وەگرت.

لە ١٩٨٠کاندا، زابکا دەرکەوت لە فیلمە کۆمێدییەکانی Just One of the Guys (١٩٨٥) و Back to School (١٩٨٦)دا. زابکا ھەروەھا ئەستێرەی ھاوبەشی زنجیرەی تەلەڤیزیۆنیی The Equalizerی سی بی ئێس بوو لە ڕۆڵی کوڕی کەسایەتییە سەرەکییەکە (١٩٨٦–٨٩). ھەروەھا ڕۆڵی جاکیشی گێڕا، کە خۆشەویستی ئۆدرییە، لە National Lampoon's Europian Vacation (١٩٨٥).دواتر ھەوڵیدا دوورکەوێتەوە لە ڕۆڵگێڕانی کەسانی ملھوڕیکەر. لە چاوپێکەوتنێکدا ئاماژەی داوە کە خەڵک ھەندێکجار ھەراسانیان کردووە بەھۆی ئەو کەسایەتییە خراپەکارانەی کە ڕۆڵی گێڕاون.

لە ١٩٩٠کان و ٢٠٠٠کاندا، بەزۆری لە فیلمە ئازادەکاندا ڕۆڵی دەگێڕا و فیلمسازی دەخوێند. لە ٢٠٠٣دا، کورتە فیلمی Mostی نووسی و بەرھەمھێنا، و لە کۆماری چیک و پۆڵەندادا وێنەگیرا. یەکەم پەخشی Most لە فێستیڤاڵی فیلمی سەندانسی ٢٠٠٣دا بوو و چەندان خەڵاتی بردەوە لە چەندان فێستیڤاڵی جیاجیا، لەوانە خەڵاتی باشترینی فێستیڤاڵ لە فێستیڤاڵی نێودەوڵەتیی کورتە فیلمەکانی پام سپرینگ لە ٢٠٠٣. لە ٢٠٠٤دا، پاڵێورا بۆ خەڵاتێکی ئۆسکار بۆ Most لە پۆلی کورتە فیلمی ڵایڤ ئاکشن.

لە ٢٠٠٧دا، زابکا موزیک ڤیدیۆیەکی باندی نەو مۆر کینگس بە ناوی «Sweep the Leg»ی دەرھێنا و ڕۆڵی سەرەکی تێدا گێڕا. ڤیدیۆکە لە نواندنی زابکایە لە ڕۆڵی کاریکاتێرێکی خۆی، کە لە کەرەڤانێک لە بیاباندا دەژیێت و ئالودەی ڕۆڵەکەی لە مناڵی کاراتێدا بووە. ڤیدیۆکە کامیۆی چەندان بەشداربووانی مناڵی کاراتێی تێدایە، لەوانە مارتن کۆڤ و ڕاڵف ماچیۆ.  لە ٢٠١٠دا، زابکا کاری دەرھێنانی بۆ موزیک ڤیدیۆی گۆرانیی «Why Wait»ی ڕاسکاڵ فلاتس کرد و دواتر کاری دەرھێنانی بۆ «Yours If You Want It»ی ھەمان باند کرد. ھەروەھا لە ٢٠١٠دا، زابکا دەرکەوتنێکی کامیۆی ھەبوو لە فیلمی کۆمێدیی Hot Tub Time Machineدا دەرکەوت. لە ٢٠١٣دا، زابکا، لەگەڵ ماچیۆ، وەک میوان لە ئەڵقەی «The Bro Mitzvah»ی چۆن دایکتانم بینیدا دەرکەوتن. زابکا لە چەندان ئەڵقەی وەرزی نۆیەمی سیتکەمەکەدا دەرکەوتووە. ھەروەھا زابکا کاری دەرھێنانی بۆ ڕئکلامەکانی بریکارەکانی وەک لیتڵ تایکس و ڤێرایزن کرد  لە ھێرسی لە ڤێنیس، کالیفۆرنیا. 
لە ٤ی ئابی ٢٠١٧دا، ڕاگەیەندرا کە زابکا دەگەڕێتەوە بۆ ڕۆڵی جۆنی لۆرێنس لە زنجیرەیەکی دە ئەڵقەیی پاشکۆی مناڵی کاراتێ بۆ یوتیووب پریمیەم بە ناوی کۆبرا کای کە لە ٢٠١٨دا پەخشکرا. ھەروەھا بەرھەمھێنەری جێبەجێکاری ھاوبەشی زنجیرەکەیە لەگەڵ ڕاڵف ماچیۆدا. زنجیرەکە باسی ٣٤ ساڵ دوای پێشبڕکێی کاراتێی ئۆڵ گالیی ١٩٨٤ە و چیرۆکەکە لە دەوری جۆنی لۆرێنس (زابکا) دەسوڕێتەوە کە – بۆ ڕێکخستنەوەی ژیانی، و تۆڵەسەندنەوە لە پێشبڕکێکەی ١٩٨٤ – دۆجۆی کۆبرا کای دووبارە دەکاتەوە. ئەمە دوژمنایەتییەکەیان لەگەڵ لاروسۆ، کە ئێستا سەرکەوتووە، گەرم دەکاتەوە و لاروسۆش ھەوڵدەدات ھاوسەنگیی ژیانی بھێڵێتەوە بێ ڕێنماییەکانی بەڕێز میاگی، کە ئێستا کۆچی دوایی کردووە

فیلمۆگرافی
 فیلم ساڵ ناو ڕۆڵ تێبینییەکان ١٩٨٤ مناڵی کاراتێ جۆنی لۆرێنس ١٩٨٥ Just One of the Guys گرێگ تۆلان National Lampoon's European Vacation جاک1986 Back to School چاس ئۆزبۆرن The Karate Kid Part II جۆنی لۆرێنس کامیۆ ١٩٨٨ A Tiger's Tale ڕاندی ١٩٨٩ The Karate Kid Part III جۆنی لۆرێنس ڤیدیۆی ئەرشیڤ ١٩٩١ For Parents Only تێد ناوی جێگرەوە: Mean Parents Suck ١٩٩٢ Shootfighter: Fight to the Death ڕوبێن ناوی جێگرەقە: Shootfighter ١٩٩٤ Unlawful Passage ھاوی١٩٩٥ Shootfighter II ڕوبێن The Power Within ڕەیمۆند ڤان ناوی جێگرەوە: Power Man ١٩٩٧ High Voltage بوڵدۆگ ١٩٩٩ Interceptors دەیڤ ناوە جێگرەوەلان: Interceptor ForcePredator 3: InterceptersThe Last Line of Defence ٢٠٠٠ Falcon Down بەرگریکەر جلن ٢٠٠١ Ablaze کێرت پیتەرس Mindstorm ڕۆجاک ناوە جێگرەوەکان: Artificial TelepathyProject: Human Weapon٢٠٠٢ Gale Force ڕانس Hyper Sonic جێبەجێکارەکە Landspeed بۆب بەیڵی Dark Descent ماڕتی (تەنھا لە سەرەتای فیلمەکەدا) ناوی جێگرەوە: Descent Into Darkness Antibody ئۆتۆ ئێمریک ٢٠٠٣ Most - ناوی جێگرەوە: The Bridge، نووسەر و بەرھەمھێنەر ٢٠٠٤ Roomies سلیک ستیڵمەن ناوی جێگرەوە: Wild Roomies٢٠٠٧ Smiley Face پاسەوانی زیندان Cake: A Wedding Story سام ناوی جێگرەوە: Cake: A Wedding Comedy Starting from Scratch بیڵ بۆومەن٢٠١٠ Hot Tub Time Machine ڕیک ستیڵمەن Mean Parents Suck لێکۆڵەر تێد کلێمێنت ٢٠١٤ Where Hope Grows میڵتن ماڵکۆڵم ٢٠١٥ The Dog Who Saved Summer ئەفسەر جۆنی ٢٠١٦ The Man in the Silo کێڤن تەلەڤیزیۆن ساڵ ناو ڕۆڵ تێبینییەکان ١٩٨٣ The Greatest American Hero کلارێنس مۆرتنەر جونیەر ١ ئەڵقە١٩٨٤ Gimme a Break! جێفری ١ ئەڵقە CBS Schoolbreak Special ڕیک پیتەرسن ١ ئەڵقە ١٩٨٤–١٩٨٥ E/R درەگی کید/دز ١ ئەڵقە ١٩٨٥–١٩٨٩ The Equalizer سکۆت مەککۆڵ ٩ ئەڵقە ١٩٩٦ To the Ends of Time ئەلێکساندەر فیلمی تەلەڤیزیۆنی٢٠٠٠ Epoch جۆو فیلمی تەلەڤیزیۆنی Python گرێگ لارسن فیلمی تەلەڤیزیۆنی ٢٠٠٢ Python II گرێگ لارسن فیلمی تەلەڤیزیۆنی، بە بیڵی زابکا ئاماژەدراوە ٢٠١٣ Robot Chicken جۆنی لۆرێنس، کۆلۆنێڵ ستیڤن شەی، وێروۆڵف (دەنگ)  میوان، ئەڵقە: "Caffeine-Induced Aneurysm" ٢٠١٣–٢٠١٤ چۆن دایکتانم بینی گاڵتەجاڕ/خۆی میوان (وەرزی ٨)، ڕۆڵی پاڵپشت (وەرزی ٩) ٢٠١٤ Psych ڕاھێنەر باگ میوان (وەرزی ٨) ٢٠١٥ Gortimer Gibbon's Life on Normal Street سێنسێی جێف میوان، ئەڵقە: "Stanley and the Tattoo of Tall Tales" ٢٠١٨–ئێستا کۆبرا کای جۆنی لۆرێنس ھەروەھا بەرھەمھێنەری جێبەجێکار

پاڵاوتنەکان
ساڵخەڵاتپۆلفیلمئەنجام ١٩٨٥ خەڵاتەکانی ھونەرمەندە لاوەکان باشترین ئەکتەری پاڵپشتی لاو لە وێنەی جووڵاوی موزیکاڵ، کۆمێدی، سەرکێشی یان دراما مناڵی کاراتێrowspan=2  ٢٠٠٤ خەڵاتەکانی ئۆسکار باشترین کورتە فیلم، ڵایڤ ئاکشن Most 

سەرچاوەکان

بەستەرە دەرەکییەکان




 دەربارە ، zabka.com

پۆل:لەدایکبووانی ١٩٦٥
پۆل:زیندووان
پۆل:ئەکتەرەکانی فیلمی پیاوی ئەمریکی
پۆل:ئەکتەرەکانی پیاوی ئەمریکیی سەدەی ٢٠ەم
پۆل:ئەکتەرەکانی پیاوی ئەمریکیی سەدەی ٢١ەم
پۆل:ئەکتەرەکانی تەلەڤیزیۆنی پیاوی ئەمریکی
پۆل:سیناریۆنووسە کوڕە ئەمریکییەکان
پۆل:سیناریۆنووسانی نیویۆرک (ویلایەت)
پۆل:ئەکتەرانی نێر لە ویلایەتی نیویۆرک
پۆل:ئەکتەرە پیاوە ئەمریکییەکانی سەدەی ٢٠ەم
پۆل:ئەکتەرەکانی فیلمە پیاوە ئەمریکییەکان